b"\n_START_ARTICLE_\nThe Street (Derbyshire)\n_START_PARAGRAPH_\nThe Street \xc3\xa9s el nom medieval de la via romana que passava a trav\xc3\xa9s del Districte de Peak de Derbyshire, sortint del poble de Buxton (en llat\xc3\xad Aquae Arnemetiae) cap al sud-oest fins a on actualment hi ha la ciutat de Derby. La l\xc3\xadnia que seguia el cam\xc3\xad es pot seguir avui en dia gr\xc3\xa0cies a algunes restes que hi ha des de Buxton fins a llocs com Carsington, on hi havia un assentament rom\xc3\xa0. Es creu que des de Carsington la via anava cap a l'est fins a Wirksworth i, all\xc3\xad, conflu\xc3\xafa amb una ridgeway que anava fins als suburbis del nord de Derby, prop de Little Chester, el lloc de l'assentament rom\xc3\xa0 de Derventio."